·de a oferi un for pentru consultări în temeiul articolului 738 alineatul (7).

·de a oferi părților un for în cadrul căruia să facă schimb de informații, să discute despre cele mai bune practici și să își împărtășească experiența avută în materie de punere în aplicare;

În temeiul articolului 8 alineatul (4) din Acordul comercial și de cooperare, Comitetul specializat privind pescuitul, în domeniul său de competență, are competența:

·să aibă în vedere elaborarea unor strategii multianuale de conservare și gestionare ca bază pentru stabilirea TAC și a altor măsuri de gestionare;

·să elaboreze strategii multianuale pentru conservarea și gestionarea stocurilor care nu fac obiectul cotelor;

·să aibă în vedere măsuri de gestionare și de conservare a resurselor halieutice, inclusiv măsuri de urgență și măsuri de asigurare a selectivității pescuitului;

·să exploreze diferite abordări cu privire la colectarea de date în scop științific și pentru gestionarea pescuitului, la punerea în comun a unor astfel de date (inclusiv a informațiilor relevante pentru monitorizarea, controlul și asigurarea respectării normelor) și la consultarea organismelor științifice cu privire la cele mai bune avize științifice disponibile;

·să aibă în vedere măsuri de asigurare a respectării normelor aplicabile, inclusiv programe comune de control, monitorizare și supraveghere, precum și măsuri de asigurare a schimbului de date pentru a facilita monitorizarea utilizării posibilităților de pescuit și controlul și asigurarea respectării normelor;

·să elaboreze orientările privind stabilirea TAC provizorii pentru stocurile speciale;

·să pregătească consultările anuale;

·să examineze aspectele legate de desemnarea porturilor de debarcare, inclusiv facilitarea notificării în timp util de către părți a acestor desemnări și a oricăror modificări ale desemnărilor respective;

·să stabilească termene pentru notificarea măsurilor noi privind gestionarea pescuitului și pentru comunicarea listelor de nave pentru care se solicită autorizații sau licențe de pescuit, precum și pentru notificarea celeilalte părți înainte de stabilirea sau modificarea capturilor totale admisibile (TAC) pentru stocurile enumerate în anexa 37 la Acordul comercial și de cooperare;

·să ofere un for pentru consultări cu privire la alte condiții specifice de acces pentru: (a) posibilitățile de pescuit convenite; (b) orice strategii multianuale pentru stocurile care nu fac obiectul cotelor; și (c) orice măsuri tehnice și de conservare și un for pentru consultări cu privire la aspectele abordate la articolul 506 alineatul (4) din Acordul comercial și de cooperare;

·să elaboreze orientări pentru a sprijini aplicarea practică a accesului la ape (articolul 500 din Acordul comercial și de cooperare);

·să dezvolte un mecanism pentru transferurile voluntare anuale ale posibilităților de pescuit între părți; și

·să ia în considerare aplicarea și punerea în aplicare a articolului 502 privind dispozițiile speciale de acces cu privire la Domeniul Guernsey, Domeniul Jersey și Insula Man și să ia în considerare aplicarea și punerea în aplicare a articolului 503 din Acordul comercial și de cooperare privind perioadele de notificare referitoare la importul și debarcarea directă a produselor pescărești.

2.3.Actele avute în vedere de Comitetul specializat privind pescuitul

În temeiul articolului 508 alineatul (2) din Acordul comercial și de cooperare, Comitetul specializat privind pescuitul poate adopta acte sau măsuri, inclusiv decizii și recomandări:

·cu privire la aspectele convenite între părți în urma consultărilor organizate în temeiul articolului 498 din Acordul comercial și de cooperare;

·cu privire la oricare dintre aspectele menționate la articolul 508 alineatul (1) literele (b), (c), (d), (e), (f), (g), (i), (j), (l), (m) și (n) din Acordul comercial și de cooperare;

·de modificare a listei obligațiilor internaționale preexistente menționate la articolul 496 alineatul (2) din Acordul comercial și de cooperare;

·cu privire la orice alt aspect al cooperării în materie de gestionare durabilă a pescuitului care intră sub incidența rubricii „Pescuit” din Acordul comercial și de cooperare; și

·cu privire la modalitățile de revizuire în temeiul articolului 510 din Acordul comercial și de cooperare.